Аԥсны
Ажәабжьқәа Sputnik Аԥсны аҟны
Аԥсны Адәныҟатәи аусқәа рминистрраҟны женеватәи аиҿцәажәарақәа 55-тәи рраунд иалацәажәеит
© Foto / Министерство Иностранных дел Республики АБХАЗИЯМИД Абхазии
© Foto / Министерство Иностранных дел Республики АБХАЗИЯ
Ԥхынҷкәын 7-8, 2021 шықәсазы Женева имҩаԥысит Аахыҵ Кавказ ашәарҭадареи аҭышәынтәалареи рзы Жәларбжьаратәи женеватәи аиҿцәажәарақәа 55-тәи рраунд Аԥсны, Аахыҵ Уаԥстәыла, Қырҭтәыла, Урыстәыла, ЕАА, ацхантәаҩцәа ЕАР, ЕА, ОБСЕ злахәыз.
АҞӘА, ԥхынҷкәын 9 - Sputnik. Аԥсны Адәныҟатәи аусқәа рминистрраҟны Жәларбжьаратәи женеватәи аиҿцәажәарақәа 55-тәи рраунд амҩаԥысшьа атәы иалацәажәеит.
Аимак-аиҿак иалахәыз, ақырҭуа делегациа рыда, Аԥсни Қырҭтәылеи рҳәааҿы аҭагылазаашьа ҭышәынтәалоуп ҳәа ахырҳәааит. Убри аан иазгәаҭан, Ингәыр аҳәаа аамҭа-аамҭала Қырҭтәыла атәылауаа ишеиларго.
Ҷыдала иазааҭгылан Гал ақалақь аҿы имҩаԥысло аиҿыхарақәа раԥырҟәҟәаареи рызхьаԥшреи рзы амеханизм (МПРИ) аусура. Аԥснытәи аделегациа иазгәарҭеит ари амеханизм адгылара шарҭо, иҟарҵеит ажәадгалақәа МПРИ аформат аусура аиҵыхразы.
Аԥснытәи аган аҽазныкгьы агәҭынчымра аанарԥшит Қырҭтәыла арратә лшарақәа иахьазнарҳауазы. Хазы иазхьаԥшын Қырҭтәылеи ЕААи рырра-техникатә еинырра, америкатәи аӷбақәа Амшын еиқәа лассы-лассы рҭалара, Аԥсны аҳауатә ҵакыра аилагара. Инаҵшьны иазгәаҭан ари аҩыза аҭагылазаашьа арегион аҿы ашәарҭара шаԥнаҵо.
Аԥснытәи аган ақырҭуа делегациа ирыдыргалеит аҳәынҭқарратә ҳәаа азгәаҭара. Иҳәан ари азҵаарақәа жәпакы рҭыԥ ишықәнаҵо.
Аԥснытәи аган ихымԥадатәны иашьеит амч ахамырхәаразы жәларбжьаратәи агарантиақәа рзы адокумент атекст азы аусура ахацыркра.
Ақырҭуа ган ари алацәажәара мап ацәнакуеит.
15 Жьҭаара 2021, 09:25
Аҩбатәи аусутә гәыԥ аусура аҳәаақәа ирҭагӡаны ирылацәажәан агуманитартә ҟазшьа змоу азҵаарақәа – аҵарадырра, аиҭенеиааира уҳәа.
Аахыҵ Кавказ ашәарҭадареи аҭышәынтәалареи рзы Жәларбжьаратәи женеватәи аиҿцәажәарақәа 56-тәи рраунд азԥхьагәаҭоуп 2022 шықәса хәажәкыра 29-30 рзы.